Kort før kampstart i fredag aftens ishockeykamp mellem Aalborg og Rungsted kom der mere end almindelige gang i den. En omgang fyrværkeri gik af på toilettet og satte krudt på stemningen Det medførte kortvarig kaos og evakuering, hvor de flere tusinde tilskuere blev sendt udenfor. Nu kan TV2 vise billeder af årsagen. TV2 Nords reporter på stedet anslår at røgskaden fylder lige omkring 30 gange 30 centimer. Se billedet herunder. - Ukendte gerningsmænd har været ovre i den nye fløj og har smidt med fyrværkerilignende genstande. Det har skabt masser af røg, og der er kommet svære forbrændinger i foyeren, fortalte indsatsleder Søren Korsgaard i aftes. Det er dog ikke umiddelbart de helt store skader som gulvet har taget, viser billedet. TV2 Nord har lørdag formiddag også talt med Nordjyllands Politi og vagtchefen om evakueringen forløb planmæssigt. Her var der ingen meldinger om problemer. Det var der heller ikke for Aalborg Pirates, da de kom på isen godt 40 minutter forsinket som følge af evakueringen. 5-1 vandt de over Rungsted Seier Capital. I aften klokken 18:30 er der igen topsport på Gigantiums program, når Aalborg Håndbold møder Fredericia. En kamp, der - ikke så overraskende - ikke påvirkes af brandskaden.

Referat:
Hele 3400 tilskuere var til ishockey fredag - en brandalarm evakuerede dem.